Martin Gartzia Likonakoa

Martin Gartzia de Likonakoa (Ondarroa, 1420/1425-1471), Baldako jauna, bizkaitar noble, legelari eta magistratua izan zen, San Ignazio Loiolakoaren amaren aldeko aitona.

 Familia-jatorria 
Juan Gartzia Likonakoaren eta bere emazte Maria Yanes Azterrikakoaren semea izan zen. 

Likona familia ganboatarren aldekoa izan zen garai hartako Bandoen Gerran.

 Biografia 
Litekeena da Martín Ondarroako Likonatarren dorretxean jaio izana, 1420 eta 1425 urteen artean. Jakina da Salamancako unibertsitatean legeak ikasi zituela eta, ondoren, Henrike IV.ak Hondarribira bidali zuela Frantziarekiko mugen konponketarako komisario gisa 1454an. Hurrengo urtean Pasaiaz eta bertako portuaren erabileraz auzi bat ebazteaz arduratu zen. Likonatarren etxea ez zuten eraitsi, Bando Gerretan parte hartutako beste noble askoren etxeekin egin zuten bezala. Areitioren arabera, horrek adierazten du Likonatarrak koroatik hurbil zeudela. Martin Grazia Baldakoarekin ezkondu zen (Maria Zarauzkoa izenarekin ere ezaguna). Ladron Baldakoaren ilobarekin.

1459ko azaroaren 29an, Pedro de Silvari Balda etxearen ondasunak erosi zizkion 50.000 marabedi ordainduz.Areitioren arabera, Pedro de Silva hau Ladron Baldakoaren seme naturala izan zitekeen, eta haren oinordeko. Erregearen baimenarekin, hurrengo urtean Baldatarren dorretxea berreraiki zuen, gaur egun dagoen tokian. 

1462an Henrike IV.ak, Valladolideko Kantzelaritzako epaile (edo oidor) izendatu zuen.

 Ezkontza eta ondorengotza 
Hainbat seme-alaba izan zituen, horien artean gutxienez honako hauek:

 Maria edo Marina, Beltrán Yáñez Loiolakoarekin ezkondua, Loiolako Etxeko jauna. Ezkontza honetatik jaio zen Inazio Loiolakoa.
 Joana, Larraspuruko Nikolasekin ezkondua.
 Juan, Olasoko jaun Martin Ruiz Balboakoaren alabarekin ezkondua.

 Erreferentziak 

 Oharra: 

 Erreferentziak 

 Bibliografia 

 Areitio, Daniel de (1957). «Nuevos datos sobre el abuelo materno de san Ignacio de Loyola». Archivum Historicum Societatis Iesu XXVI (52): 218-229.
 Arogena, Fausto (1956). «El abuelo materno de san Ignacio». Archivum Historicum Societatis Iesu XXV (49): 7-14.

 Kanpo estekak 

Kategoria:Ondarroarrak
Kategoria:Euskal Herriko legelariak
Kategoria:Euskal Herriko noblezia
Kategoria:Salamancako Unibertsitateko ikasleak